**OIFIGEACH FEIDHMIÚCHÁIN**

**SONRAÍOCHT POIST**

Tugtar cuireadh d’iarratais do phost mar Oifigeach Feidhmiucháin (OF/EO) sa bhForas Taighde ina Rannóg Trialach atá ar Bhóthar Richmond, Áth Cliath 3.

**An tIonad**

Is comhlacht reachtúil é an Foras Taighde ar Oideachas (FTO) le freagracht ar thaighde, measúnú agus meastóireacht a dhéanamh san oideachas. Bunaíodh an FTO ar dtús ar Champas Choláiste Phádraig, Baile Átha Cliath i 1966 agus ina dhiaidh sin, i mí Mheán Fómhair 2015, rinneadh an tIonad a bhunú mar chomhlacht reachtúil neamhspleách de chuid na Roinne Oideachais agus Scileanna faoi alt 54 den Acht Oideachais (1998), ar Ordú 2015, S.I. 392 of 2015 an Fhorais Taighde ar Oideachas (Bunú). Tá ról agus feidhmeanna an Ionaid agus na forálacha a bhaineann le baill den Ionad agus le foireann an Ionaid rianaithe san Ionstraim Reachtúil.

Is iad feidhmeanna an FTO ná:

* taighde neamhspleách a dhéanamh ar gach gné den oideachas ag gach leibhéal den chóras oideachais ar a n-áirítear taighde a bheidh mar bhonn eolais do lucht déanta polasaí agus d’fhéabhsúcháin na gcaighdeán oideachais; agus
* seirbhís tacaíochta don mheasúnú a sholáthar do scoileanna agus d’ionaid oideachais (ar a n-áirítear forbairt agus soláthar ar thrialacha caighdeánacha agus ar uirlisí measúnaithe eile).

## Déantar a lán d’obair an Ionaid thar ceann na Roinne Oideachais agus Scileanna (ROS). Déanann an Foras taighde do ghníomhaireachtaí eile freisin (m.sh., an Chomhairle Náisiúnta Curaclaim agus Measúnachta (CNCM)). Bíonn eilimintí den chlár taighde tionscanta ag an Ionad féin.

## Cuirtear trialacha caighdeánaithe ar fáil do scoileanna trí Rannóg Trialach an Ionaid atá lonnaithe i bhfoirgneamh eile ar Bhóthar Richmond, gar do champas Choláiste Phádraig. Tagann an folúntas seo chun cinn mar go mbeidh sraith trialach an Fhorais á sholáthar ar líne mar aon le fáil a bheith orthu ar pháipéar.

**An Ról**

Beidh an duine a cheapfar ag cabhrú le, agus ag tuairisciú do Riarthóir na Rannóige Trialach, don Riarthóir Sinsearach san Ionad Taighde agus don Phríomhfheidhmeannach. Is í feidhm an phoist ná soláthar na seirbhísí measúnuithe do scoileanna agus do Lárionaid Oideachais a dheimhniú.

**Dualgais agus Freagrachtaí**

Ag obair faoi stiúir Riarthóir Rannóg na Trialach, baineann an post le:

* Glacadh le horduithe díolacháin
* Ceisteanna a fhreagairt (ar ríomhphost nó ar an bhfón de ghnáth)
* Ceisteanna a bhaineann le trialacha a scóráil agus scóráil trialach a fhreagairt
* Ceisteanna a fhreagairt bainteach le Córas Trialach ar Líne Dhroim Conrach (DOTS) a úsáid, úsáideoirí nua a shocrú agus creidiúintí a chur chuig scoileanna de réir mar is gá. (Ciallaíonn sé seo go mbeidh gá le teagmháil go rialta leis an bhfoireann CBT sa bhForas Taighde agus tuairiscí a eisiúint go rialta go dtí an fhoireann.)
* Díolachán DOTS a bhainistiú agus íocaíochtaí ar líne a thabhairt chun réitigh, aisíocaíochtaí a chur amach srl. (Cuirfear oiliúint ar fáil)
* Cúnamh a thabhairt don Riarthóir maidir le foirne ocáidiúla a bhainistiú
* Orduithe a phróiseáil, a ullmhú agus a chur amach
* Sonrascú agus tascanna cuntasaíochta ginearálta (tuairisciú, seiceanna a chur sa bhanc srl)
* Plé le priontóirí agus le soláthraithe
* Stoc áireamh agus rialú stoic

D’fhéadfaí dualgais eile a oireann don phost a dhaileadh ó am go ham.

Beidh ar na hiarratasóirí a bheith gafa freisin sa straitéis do thodhchaí rannóg na trialach agus réiteach a chur chun cinn ar cheisteanna lóistíochtúla, go háirithe nuair a bhaineann siad le DOTS.

Feidhmíocht an-bheag atá i Rannóg na dTrialach agus bíonn gá le solúbthacht chun na tascanna a chur i gcrích. D’fhéadfadh go n-éileodh an ról a bheith ag obair ó am go ham sa bhForas Taighde.

Is dócha go mbeidh an ról ag athrú sna blianta atá le teacht mar go bhfuil trialacha ríomhaire-bhunaithe ag teacht in ionad an-chuid trialacha páipéir-bhunaithe. Ba chóir d’iarratasóirí a thuiscint go mbeidh orthu dul i dtaithí ar shocruithe agus ar éilimh nua mar chuid den phost.

Bíonn Rannóg na Trialach an-ghnóthach san earrach, nuair a bhíonn measúnuithe ar dhaltaí á dhéanamh ag formhór na scoileanna. Beidh gá le roinnt solúbthachta sna pátrúin oibre chun freastal air seo.

Baineann an ról le roinnt mhaith boscaí troma a ardú agus caithfear measúnú ó thaobh míochaine a dhéanamh sula ndéantar an t-iarratasoir a roghnaítear a dheimhniú sa ról. Cuirfear oiliúint Sláinte agus Sábháilteachta ar fáil don láimhsiú.

**An tIarratasóir**

**Is gá iad seo a bheith ag iarratasóirí**

* cáilíocht ábhartha triú leibhéal nó taithí oibre ábhartha ina leithéid céanna oibre le trí bliana anuas
* taithí díolacháin agus plé leis an bpobal
* tuiscint ar bhuiséad a riar agus a smachtadh
* tuiscint láidir ar sheirbhís custaiméara
* scileanna teicneolaíochta maithe ar a n-áirítear taithí le MS Word agus Excel mar aon le tuiscint ar theicneolaíocht scamall-bhunaithe.
* dea-scileanna cumarsáide agus eagraíochta – go háirithe ar bhonn trasfheidhmiúil
* dea-chinnteoireacht agus breithmheastóireacht
* cur chuige maidir le fadhbanna a réiteach agus meon “is féidir liom”
* dearcadh maith maidir le feidhmiú mar chuid d’fhoireann

**Inmhianta**

Beidh eolas TAS/SAGE agus taithí ar mheáin shóisialta agus MS Access a úsáid inmhianta.

Tá gá ag an Rannóg Trialach le duine a bhíonn solúbtha, a bhaineann sásamh as a bheith ag plé leis an bpobal agus ar féidir leis/léi plé le trasnálacha go rialta gan strus. I measc na dtréithe pearsanta a bheidh á éileamh don phost seo beidh tiomantas, foighne agus solúbthacht.

**Scála Tuarastail:** €26,360 - €48,665

Déanfar an ceapachán ar an bpointe cuí ar scála EO, agus de réir polasaí pá reatha Rialtais.

Ba chóir iarratais, agus “folúntas EO” luaite, le litir chumhdaigh agus curaclam vitae mar aon le hainmneacha beirt mholtóir a chur isteach **faoi 5.00 pm ar an Aoine, 29 Meitheamh, 2018** chuig *eovacancysa@erc.ie* nó sa phost chuig Folúntas HEO, An Foras Taighde ar Oideachas, Droim Conrach, Coláiste Naomh Pádraig, Áth Cliath 9, D09 AN 2F

Cruthóidh iarratas ar ríomhphost uathfhreagra – muna bhfaigheann tú freagra go luath tar éis duit d’iarratas a chur isteach déan teagmháil le Anne ag 01 837 37 89

**Ba chóir d’iarratasóirí a thuiscint go dtarlóidh na hagallaimh chomh luath agus is féidir.**

***Is Fostóir Comhdheiseanna é an Foras Taighde ar Oideachas.***